ગામની શૈક્ષણિક સંસ્થાઓએ પણ બંધમાં જોડાઈ મૃતકોને શ્રદ્ધાંજલિ આપી હતી.અરવલ્લી જિલ્લાના માલપુર તાલુકાના લેઉવા પાટીદાર સમાજના ૨૫ યુવકો રવિવારે અધિક માસ નિમિત્તે મહિસાગર જિલ્લામાં લુણાવાડા પહોચે તે પહેલા લીંબડીયા નજીક ૫ મિત્રો નદીમાં નહાવા પડ્યા હતા.આ દરમિયાન તૃષિત પટેલ એકાએક ડુબવા લાગતા અન્ય ચાર મિત્રો તેને બચાવવા પ્રયાસો કર્યા હતા પરંતુ ચારેય મિત્રો પણ પાણીમાં ગરકાવ થઈ જતાં તેમનાં પણ મોત નીપજ્યા હતા.સ્થાનિક તરવૈયાઓની મદદથી હાથ ધરાયેલી શોધખોળમાં ચાર યુવકોના મૃતદેહ બહાર કઢાયા હતા. જ્યારે તૃષીત પટેલનો મૃતદેહ સોમવારે સવારે મળ્યો હતો.